  Виталий Пронин Али трос ӵушъялъёс урмонэн черламынПудо-животъёс пӧлын урмонэн черламъёслэн лыдзы будэ, со сярысь ивортӥз Удмуртиысь тазалыкез утёнъя министрлэн воштӥсез Людмила Гузнищева.Урмем пудо-живот уг кышка адямилэсь. Соин пуны, коӵыш, кеч шӧдтэк шорысь куртчиськиз ке, ӝегатскытэк дыртэ больницае. Со сяна, али трос ӵушъялъёс но урмонэн черламын, соин сак кариське, эн йӧтылэ соосыз.- Урмон висёнлэсь шаерамы али тырмыт вакцинаос басьтэмын. Укол пуктыны малпады ке, вазиське матысь больницае. Озьы ик тодады возе: урмем пудо-живот куртчытозь но куртчем бераз пуктыны чаклам эмъюмъёс вань. Иммуноглобулин пуктӥське куртчем бере, но со пайда вайытэк но быгатэ. Соин умойгес луоз, азьвыл ик прививка пуктыса, тазалыкты сярысь сюлмаськоды ке, - шуиз Людмила Гузнищева.Нырысь ик укол басьтыны ӵекто гуртъёсын улӥсьёслы, нылпиослы, инкуазе ӵем потасьёслы: пӧйшурасьёслы, чорыгасьёслы. Вакцина пуктӥське дунтэк.Туспуктэмез: desktop.kazansoft.ru Теги: пудо-живот  